[Foto’s] VSA se oudste winkelsentrum nou oulike woonstelleDie grondvloer is steeds ingerig met restaurante (Foto: Bored Panda) The Arcade Providence, Amerika se oudste binnenshuise winkelsentrum in Rhode Island, New England, is pas in 48 lae-koste woonstelle omskep om te verhoed dat dié gebou verder verinneweer word. The Arcade Providence is in 1828 gebou, maar het in die laat 20ste eeu heeltemal in onbruik verval. Die winkelsentrum is vir $7 miljoen (bykans R93 miljoen) in woonstelle omskep deur die Northeast Collaborative Architects. Woonstelle in dié winkelsentrum is almal een- of tweeslaapkamergrootte en sal jou $550 (R7 300) per maand uit die sak jaag. Die woonstelle is tussen 225 en 800 m² groot. Elke woonstel is toegerus met ŉ kombuis, bad en stort, ingeboude beddens, banke en kaste. Die woonstelle het nie stowe nie, omdat dit gemik is op jong mense met besige lewens. Daar is steeds restaurante op die grondvloer en ŉ ingerigte sitkamer waar huurders kan eet en kuier. Huurders kan ook ŉ parkeergarage oorkant die gebou, sowel as ŉ waskamer en stoorkamers gebruik. Bron: Bored Panda